b'\n_START_ARTICLE_\nEsko Tilli\n_START_PARAGRAPH_\nEsko Ilmari Tilli (25. helmikuuta 1920 Anjala \xe2\x80\x93 13. hein\xc3\xa4kuuta 1998 Anjalankoski) oli suomalainen maastohiiht\xc3\xa4j\xc3\xa4._NEWLINE_Tilli oli Suomen maastohiihtojoukkueen varamiehen\xc3\xa4 Oslon 1952 olympialaisissa. Kaksi vuotta my\xc3\xb6hemmin Falunin MM-kisoissa h\xc3\xa4n sijoittui 30 kilometrill\xc3\xa4 kuudenneksi._NEWLINE_"Esu" Tilli saavutti hiihdon SM-kisoissa hopeaa 30 kilometrill\xc3\xa4 vuosina 1945 ja 1946 sek\xc3\xa4 18 kilometrill\xc3\xa4 pronssia vuonna 1947. Viidenneksi h\xc3\xa4n sijoittui 30 kilometrill\xc3\xa4 vuonna 1950 ja 50 kilometrill\xc3\xa4 vuonna 1955. H\xc3\xa4n voitti Ounasvaaran hiihdoissa 18 kilometrin kilpailun vuonna 1947 ja sijoittui kolmanneksi vuonna 1952. Puijon talvikisoissa h\xc3\xa4n oli 50 kilometrill\xc3\xa4 toinen vuosina 1950 ja 1955. Vaasahiihdossa h\xc3\xa4n sijoittui viidenneksi vuonna 1952._NEWLINE_Py\xc3\xb6r\xc3\xa4ily oli Tillin sivulaji, ja h\xc3\xa4n saavutti nuorten SM-pronssia 50 kilometrin maantiepy\xc3\xb6r\xc3\xa4ilyss\xc3\xa4 vuonna 1939. Seuratasolla h\xc3\xa4n edusti Anjalan Liittoa. Ammatiltaan h\xc3\xa4n oli ty\xc3\xb6njohtaja.'